ມຽນມາ ກະກຽມ ຮັບມື ຕໍ່ການກັບຄືນມາ ຂອງທະນາຄານ ຕ່າງປະເທດ 
ມຽນມາ ກຳລັງ​ເອົາ​ບາດກ້າວ​ຕ່າງໆ ​ເພື່ອ​ອະນຸຍາດໃຫ້​ ທະນາຄານ​ຕ່າງປະ​ເທດ ​ກັບຄືນເຂົ້າມາ​ບໍລິການ ໃນ​ປະ​ເທດ ​ເພື່ອຈະ​ອຳນວຍ​ແຫຼ່ງ​ເງິນ​ທຶນ​ ທີ່​ສຳຄັນ ສຳລັບ​ການ​ພັດທະນາ.
ມຽນມາ ກຳລັງເອົາບາດກ້າວຕ່າງໆ ເພື່ອອະນຸຍາດໃຫ້ພວກທະ ນາຄານຕ່າງປະເທດເຂົ້າມາບໍລິການໃນປະເທດ ໃນທ້າຍປີນີ້ ໂດຍ ຈະອຳນວຍແຫຼ່ງເງິນທຶນທີ່ສຳຄັນ ທີ່ປະເທດກຳລັງຕ້ອງ ການຫຼາຍທີ່ສຸດສຳລັບການພັດທະນາ ສິງຈະນຳເອົາລາຍງານ ກ່ຽວກັບເລື້ອງນີ້ ຈາກຜູ້ສື່ຂ່າວ ວີໂອເອ ທີ່ບາງກອກ ມາສະເໜີ ທ່ານ ໃນອັນດັບຕໍ່ໄປ ຫຼັງຈາກ 5 ທົດສະວັດປາຍຜ່ານມາ ພວກທະນາຄານຕ່າງປະເທດ ກຳນົດຈະກັບຄືນໄປ ຍັງມຽນມາ ຢ່າງເຕັມສ່ວນໃນທ້າຍປີນີ້ ໃນຖານເປັນພາກສ່ວນນຶ່ງຂອງການປະຕິຮູບນະ ໂຍບາຍຂອງລັດຖະບານ ທີ່ແນໃສ່ການພັດທະນາການເສດຖະກິດ ແລະໂຄງລ່າງພື້ນຖານຂອງປະເທດ ພວກທະນາຄານຕ່າງປະເທດ ທີ່ເຄີຍຢູ່ໃນມຽນມາ ທີ່ເອີ້ນກັນໃນເມື່ອກ່ອນວ່າ ພະມ້າ ໃນປີ 1963 ນັ້ນ ໄດ້ຖືກໂອນເປັນຂອງລັດຫຼັງຈາກທະຫານຂຶ້ນກຳອຳນາດ ຫຼັງຈາກຖືກໂດດດ່ຽວມາເປັນເວລາຫຼາຍປີ ຈາກປະຊາຄົມນາໆຊາດ ແລະການລົງໂທດ ຕ່າງໆ ທາງດ້ານເສດຖະກິດ ແລະການຄ້າ ຍັງໄດ້ບ່ອນທຳລາຍການພັດທະນາໃນພາກ ສ່ວນການທະນາຄານເຊັ່ນກັນ ນັບແຕ່ການເປີດກວ້າງທາງດ້ານການເມືອງຂອງມຽນມາ ເລີ້ມຂຶ້ນໃນປີ 2011 ເປັນຕົ້ນ ມາ ພວກທະນາຄານນາໆຊາດປະມານ 40 ທະນາ ຄານ ໄດ້ໄຂຫ້ອງການຜູ້ຕາງໜ້າ ຂອງຕົນຂຶ້ນ ໂດຍໃຫ້ການບໍລິການໃນການແນະນຳຕ່າງໆທີ່ຈຳກັດ ທ່ານ Set Aung ຮອງຜູ້ອຳນວຍການທະນາຄານກາງ ຂອງມຽນມາ ກ່າວວ່າ ມີທະນາ ຄານຕ່າງປະເທດຈຳນວນຫຼາຍເຖິງ 10 ທະນາຄານຈະໄດ້ຮັບໃບອະນຸຍາດ ແລະຈະ ເປີດການບໍລິການທາງດ້ານການທະ ນາຄານແບບຈຳກັດໃນເດືອນກັນຍາປີນີ້ ໃນວັນທີ 6 ກໍລະກົດເດືອນນີ້ ຄະນະຜູ້ອອກໃບອະນຸຍາດຈຸນຶ່ງຮວມທັງ ກະຊວງການເງິນ ທະນາຄານກາງ ຫ້ອງການໄອຍະການສູງສຸດ ບັນ ດາຜູ້ຕາງໜ້າຈາກກອງທຶນສາກົນ ຫຼື IMF ແລະທີມທີ່ປຶກສາເຢຍຣະ ມັນຈຸນຶ່ງຈະເສັດສິ້ນການທົບທວນເບິ່ງຄຳຮ້ອງຕ່າງໆ ທະນາຄານໂລກ ສະເໜີແນະໃຫ້ພວກທະນາຄານໃໝ່ ມີຕົ້ນທຶນທີ່ຊຳລະແລ້ວ 75 ລ້ານ ດອນລາ ທ່ານ Sean Turnell ອາຈານສອນວິຊາເສດຖະສາດ ທີ່ມະຫາວິທະຍາໄລ Macqua rie ກ່າວວ່າ ເມື່ອພິຈາລະນາເຖິງການຂາດການພັດທະນາໃນພາກສ່ວນການທະນາ ຄານຂອງມຽນມາແລ້ວ ພວກທະນາຄານຕ່າງປະເທດສາມາດຫຼິ້ນບົດບາດທີ່ສຳຄັນໄດ້ ກໍຄື ອຳນວຍເງິນທຶນທີ່ຕ້ອງການຫຼາຍທີ່ສຸດ ແລະການເຂົ້າຫາເພື່ອເຊື່ອມໂຍງດ້ານການ ຄ້ານາໆຊາດໄດ້ ຊຶ່ງທ່ານກ່າວວ່າ: ພາກສ່ວນການທະນາຄານຂອງມຽນມາ ຍັງຄົງຢູ່ໃນຂັ້ນດ້ອຍການພັດ ທະນາຢ່າງຫຼວງຫຼາຍຢູ່ ລາຍງານຂອງສະຫະປະຊາຊາດ ພົບເຫັນວ່າ ມີພຽງແຕ່ 4 ເປີເຊັນເທົ່ານັ້ນຂອງຈຳນວນພົນລະເມືອງທີ່ກະປະມານກັນວ່າ ມີຢູ່ 61 ລ້ານຄົນຂອງມຽນມານັ້ນ ມີບັນຊີ ຫຼື ເງິນອອມສິນໃນທະນາຄານ ປະຊາຊົນຫຼາຍຄົນ ອາໄສ “ການທະນາຄານແບບບໍ່ເປັນ ທາງການ” ມຽນມາເປັນນຶ່ງໃນບັນດາປະເທດທີ່ທຸກຍາກທີ່ສຸດໃນເອເຊຍ ຊຶ່ງປະຊາຊົນໃນຈຳນວນປະມານ 43 ເປີເຊັນ ອາໄສຢູ່ກິນນຳລາຍຮັບບໍ່ຮອດ 2 ດອນລາຕໍ່ມື້ ແລະປະມານ 80 ເປີເຊັນມີລາຍຮັບມື້ນຶ່ງ 5 ດອນລາ ທ່ານຄົບສັກ ພຸດທະກູນ ຮອງປະທານບໍລິຫານທະນາຄານບາງກອກທີ່ໄທ ກ່າວວ່າ ການພັດທະນາພາກສ່ວນການທະນາຄານ ເປັນສິ່ງ ສຳຄັນ ເພື່ອສະໜັບສະໜຸນການປະຕິຮູບຕ່າງໆທາງດ້ານເສດຖະກິດ ແຕ່ປະເຊີນກັບການທ້າທາຍຕ່າງໆ ເນື່ອງຈາກການຂາດ ແຄນຄວາມກ້າວໜ້າໃນຫວ່າງບໍ່ເທົ່າໃດທົດສະວັດຜ່ານມາ ທ່ານຄົບສັກ ກ່າວວ່າ ” ພວກທະນາຄານທ້ອງຖິ່ນ ແລະພວກສະໜັບສະໜຸນຂອງເຂົາເຈົ້າ ໄດ້ພະຍາຍາມມາແລ້ວ ເພື່ອເຮັດໃຫ້ການອອກກົດໝາຍການປະຕິຮູບຕົກທາງໄປ ຍ້ອນຄວາມຢ້ານກົວ ຂອງການແຂ່ງຂັນຈາກພວກທະນາຄານຕ່າງປະເທດ ແຕ່ປະທານາທິບໍດີ Thein Sein ແມ່ນຄັດຄ້ານ ຕໍ່ຄຳຮຽກຮ້ອງຕ່າງໆ ໂດຍຢືນຢັດວ່າ ການປະຕິຮູບຈະເດີນໜ້າຕໍ່ໄປ ທ່ານTurnell ທີ່ມະຫາວິທະຍາໄລ Macquarie ກ່າວວ່າ ພວກທະນາຄານທ້ອງຖິ່ນ ມີຄວາມເປັນຫ່ວງກ່ຽວກັບການແຂ່ງຂັນກັບພວກທະນາຄານຕ່າງປະເທດທີ່ມີທຶນຢ່າງ ຫຼວງຫຼາຍ ຊຶ່ງສາມາດແຍ້ງເອົາພວກ ເຈົ້າໜ້າທີ່ໃນທ້ອງຖິ່ນຂອງເຂົາຕົນໄປເຊັ່ນກັນ ແຕ່ທ່ານ Turnell ກ່າວວ່າ ຄວາມຢ້ານກົວນັ້ນ ແມ່ນເກີນກວ່າເຫດ “ ກ່ຽວ ພວກທະນາຄານຕ່າງປະເທດຈະປະເຊີນກັບຂໍ້ຈຳກັດຮັດແຄບຕ່າງໆ ພວກທະນາຄານເຫຼົ່ານີ້ ຈະຖືກຈຳກັດພຽງແຕ່ສາຂາດຽວໃນການໃຫ້ ການບໍລິການທີ່ຈຳກັດ ຮວມທັງການໃຫ້ເງິນກູ້ຢືມແກ່ພວກບໍລິສັດຕ່າງປະເທດ ເພື່ອໃຫ້ເງິນກູ້ຢືມແກ່ພວກບໍລິສັດພາຍໃນປະເທດນັ້ນ ຈະຕ້ອງມີການຮ່ວມໄມ້ຮ່ວມມືກັບພວກທະນາຄານໃນທ້ອງຖິ່ນ